Dan-Marius Sabău 
Ultima zi a lui Ştefan Iacob 


Ultima zi ca om normal a lui Ştefan Iacob a fost o zi de marți. Evident, 
nu a ştiu asta dis-de-dimineaţă, cînd sa-a trezit şi sa-a pregătit să meargă la 
lucru. Nimeni nu ştia, nici soţia, nici prietenii. Înregistrările arată că era 
tehnician la o firmă de cercetare în domeniul geneticii, iar în acea zi sa-a 


prezentat la poarta clădirii la ora 9, fără întîrziere. 


Cele citeva saluturi pe care le-a schimbat cu colegii nu arătau nimic 
ciudat în comportamentul său, doar o bună dispoziție debordantă. A avut o 
noapte plină, îşi dădu cu părerea unul dintre colegi, dar acesta nu a răspuns 


deciîte cu un zîmbet enigmatic. 


La birou, pe monitorul terminalului său îla aştepta o surpriză, prima: 
cîndva în timpul nopții serverele firmei terminaseră de descifrat toate 


funcțiile ascunse în dubla spirală de ADN uman. 


- Este o zi mare, adăugă el ca şi completare cînd se grăbi să raporteze. 
Probabil cea mai mare zi după ce, acum 12 ani, a fost descifrată harta 
completă a genomului omenesc, murmură parcă numai pentru el, uitînd de 


linia de comunicaţie deschisă. 


A doua surpriză a reprezentat-o prezența unei entități prezente în 
terminalul său, ceva ce nu avea nici o legătură cu Inteligența Artificială de pe 
serverul central. Apariţia bruscă a feței fără chip îla făcu să tresară gata să 


cadă pe spate, cu un strigăte alarmat. 
- Cine eşti? întrebă. 


- Asta nu are importanţă, răspunse entitatea, important e doar ceea ce 


vreau să îți arăte. Am nevoie de ajutorul tău. 


Imaginile halucinante ale prăbuşirii unei nave extraterestre pe o 
planetă pustie îla răvăşiră, frinturi ale memoriei IA-ului navei îi arătau pe 
pasagerii morți întinşi pe culoarele la fel de nemişcate. Fiinţe metalice, 
roboți, ucişi de un virus. Singura entitate rămasă în viață, computerul 
organic al navei, a supraviețuit echipajului cu un singur scop în minte: acela 
de a se întoarce la cei care au construit-o cu mesajul dezastrului. De aceea 
sa-a şi multiplicat în mii şi milioane de exemplare, la început în interiorul 
navei, apoi şi în afară, în oceanul planetar. Ca orice program cu capacitate 
de învățare şi-a modificat forma pentru a supraviețui oricărui mediu, o 
modificare constantă, un salt evolutiv la fiecare generație. Unii o consideră 
ca fiind însă viața, fundamentul a tot ce este viu, alții doar secvență ADN. 
Adevărul este însă undeva la mijloc, iar ființele umane nu trebuiau să afle 
nicicum de scopul lor, ca existenţă şi ca ființe inteligente. O inteligenţă ce 


însă nu le aparținea. 


Nimeni însă nu a aflat vreodată ce sa-a întimplat cu adevărat în acele 
momente. Se ştie că cineva a şters tot ce era important pe serverele firmei, 
singura persoană ce ar fi putut să o facă era Ştefan Iacob dar era o acțiune 
ce depăşea cu mult drepturile de acces şi posibilităţile sale. Iar el nu era 
deloc un martor credibil, a şi fost internat la ospiciu curînd după aceea. 
Purtat pe brațe, delirînd. 

